Gregores va escriure nombroses obres d'història, religió, filosofia, astronomia, panegírics, poemes, i assajos sobre temes variats. La seva obra principal és , normalment anomenada "Historia Byzantina", en 38 llibres, que començava a la captura de Constantinoble pels llatins el 1204 i anava fins al 1359. Se'n van imprimir 24 llibres que va des de l'ocupació llatina dutrant la Quarta Croada (1204) fins al 1359 (a mesura que s'acostava al seu propi temps l'extensió de la història s'incrementava, però perdia claredat). L'obra és poc imparcial quant a l'efecte, i l'estil bombat, difús, ple de repeticions i d'expressions; fets de poca importància són narrats amb elegància artificial, mentre fets importants passen desapercebuts, o són narrats amb pomposes expressions. Tot i així va recopilar una quantitat de fets immensa que s'haurien perdut si no els hagués conservat a la seva obra. La primera edició en llatí es va fer el 1562 (11 llibres).